Odense Adresse-Contoirs Efterretninger, 1841-03-18
Af Aarsberetningen meddeles her Følgende, der har speciel Jnteresse for Stiftet: Selskabet har i det forløbne Aar ydet det sædvanlige Bidrag af Bøger til Laanebogsamlingerne i Væsterhæsinge Sogn ved Faaborg, samt til Verninge Sogn, Brendekilde Pastorat, Horne Sogn og Steenstrup Pastorat, foruden til Fyens Stifts Læseforening i Odense. Fra de dimitterede Lærlinger, som efter Selskabets Foranstaltning ere praktisk oplærte i et bedre Agerbrug og nu enten ere i en selvstændigere Stilling som Gaardmænd eller i Andres Tjeneste som Ladefogder og Avlskarle, - indløbe fremdeles tilfredsstillende Meddelelser om deres Virksomhed. Ved deres Exempel eller Medvirkning bi drages paa mange Steder umiskjendeligt til Agerbrugets Fremskriden, navnlig ved Jndførelse af velbehandlet Brak i Forbindelse med Mergling og Vandets tilbørlige Udgravning, af bedre Agerdyrkningsredskaber, et godt Sædskifte, Sommerstaldfødring, Markfred, o.s. v. - Af værnepligtige Lærlinger afgik i Aarets Løb efter Læretidens Udløb blandt Andre Peder Jacobsen af Lundager og Jørgen Hansen af Frederiksgave (Odense Amt), samt Anders Pedersen af Haastrup, Anders Hansen af Egeberg, Jens Nielsen af Vesterhæsinge og Ditlev Møller af Strandskov (Svendborg Amt). For, efter Selskabets Foranstaltning og paa dets Bekostning, at uddannes til at vorde dygtige Meiersker, ere atter nogle unge Fruentimre, antagne af agtværdige Familier i og udenfor Bondestanden. De ere anbragte ved gode Meierier i Sielland, og Fyen. Desuden har Selskabet atter ydet Tilskud til de Præmiepløininger, som ere iværksatte i Fyen samt i Sorø og Maribo Amter, paa de to sidste Steder efter Foranstaltning af de derværende landvekonomiske Selskaber. Da det er umiskjendeligt, at dette Foretagende særdeles bidrager til gode Svingploves Udbredelse, saavelsom til at fremme god Pløining ved den Opmuntring, det afgiver for de dygtigste Plovførere, skjænkes det fremdeles megen Opmærksomhed og Deeltagelse. Det kan bemærkes, at ifølge det Kongelige Rentekammers Meddelelse til Selskabet, vedblive Sving plovene at udbrede sig paa de under Collegiets Overbestyrelse henlagte Godser, saaledes ere Hjulplovene nu næsten aldeles fortrængte af Svingplove paa Frederiksgave og Flenstofte Godser i Fyen; ogsaa paa Alkestrup og Egemark Godser tælles nu en stor Deel Svingplove; de haves sædvanligen for 910 Rbd. Stk. - Fæstehuusmand Niels Pedersen af Vesterskjærninge ved Svendborg tilstodes en Belønning af 25 Rbd. for i endeel Aar at have dyrket sin Lod, paa 4 Tønder Land, med Spaden, samt merglet den ved at paatrille Mergelen med Hjulbor. - Selskabet har, med Hensyn til Engvanding, atter gjort det fornødne Skridt for at faae her til Landet en duelig Engmester, men han kunde ikke komme ifjor. - Efter Forslag af Proprietair Hofman (Bang) til Hofmansgave i Fyen, lod Selskabet forNaturlærens Udbredelse, med et Pengebidrag fra Landhuusholdningsselskabet, i Sommeren 1836 ved polytechnisk Candidat Hagen foretage paa bemeldte Gaarden Række chemiske Forsøg, sigtende til at udfinde de bedste Methoder for Tilvirkningen af Oste, saa at dette Meieriproduct kunde vinde i Qvalitet og derved i lønnende Afsætning. Disse Forsøgs Fortsættelse paa andre Steder ansaaes ønskelig, for at man isærdeleshed kunde bringe i Erfaring, hvorvidt de Tilvirkningsmaader, som hist havde afgivet de heldigste Resultater, vilde andetsteds føre til et lignende. Paa fornævnte tvende Selskabers fælles Bekostning foranstaltedes derfor nye Forsøg herover, anstillede i Sommeren 1838, ved polyt. Candidat Jørgensen, paa Gaarden Knapstrup ved Holbek. - Noget over 80 Oste, (meest Chester= og Hollandsk Ost, tillige nogle Schweitzeroste og et Par Parmasan- og Myseoste, tilsammen, af en Vægt af omtrent 2400 Pund, bleve her tilvirkede og derfra indsendte til Hovedstaden, hvor de oplagdes paa Sø-Etatens Proviantgaard. Efterat have henligget saa lang Tid, som ansaaes fornøden, blev en stor Deel af Ostene ved offentlig Auction den 10 October 1839 bortsolgt og Resten afhændet underhaanden; det hele Parti udbragtes til omtrent 500 Rbd. netto. De høieste Priser betaltes for nogle Chesteroste, hvoraf en paa 20 Pund ved Auctionen solgtes til 57 s. pr. Pd. og en anden paa 46 Pund til 54 s. pr. Pd. Gjennemsnitsprisen for de ved Auctionen solgte egentlige Prøveoste var noget over 2 Mk. pr. Pd. - Fra Procurator Rasmussen i Rudkjøbing paa Langeland er indløben, en interessant Beretning om Fremgangen af hans Hørberedningsværk, som agtedes udvidet til saadan Størrelse, at derpaa kunde tilberedes i det mindste 5 til 6000 Lpd. Hør. Det er glædeligt, af denne Beretning at erfare de heldige Resultater af Hr. Rasmussens ufortrødne Bestræbelser for et saa nyttigt Anlæg, der, især naar lignende kom i Stand i flere af Landets Egne, turde forventes at ville blive iblandt de virksomste Midler til den saa vigtige Høravls Fremme. - Efterat et Par andre Mænd vare traadte i Jnteressentskab med Hr. Rasmussen, ere betydelige Bekostninger fremdeles anvendte paa Værket efter den lagte udvidede Plan; men de Vanskeligheder, som mødte især ved Tilveiebringelsen af Metalvaltserne til Brydemaskinerne, forhalede Fuldførelsen af dette Anlæg, som desuden krævede vidtløftige Bygninger og flere andre forberedende Arbeider. Jmidlertid ere nu de væsentligste Dele af Værket anskaffede; deriblandt en større og en mindre Brydemaskine af ny, forbedret Construction, hvilke ere satte i Gang baade ved Vinden og ved Dampkraft. Paa den mindre blev med en rask Møllevind i 12 Timer tilberedet 12 Lpd. Hør, paa den større kan behandles en halv Gang mere. Prøverne have i det Hele viist, at disse Brydemaskiner forene Varighed med stor Virkekraft, og Beqvemhed i Brugen med Lethed i Gangen. Hver af dem kan betjenes af 2 Drenge eller Smaapiger. Ogsaa er anskaffet en Høitryksdampmaskine paa 6 Hestes, Kraft til, i Forening med Vinden, at drive Bryde- og Rensemaskinerne; til denne Dampmaskine kan Affald af Hørskjæver for en Deel tjene som Brændselmaterial.